હૈદરાબાદ યુનિવર્સિટીમાં દલિત વિદ્યાર્થિની આત્મહત્યાથી સામાજિક ભેદભાવનો મુદ્દો રાષ્ટ્રીય સ્તરે ઉછળ્યો છે. દેશમાં સામાજિક સમરસતાની ખાઈ વધુને વધુ ઉંડી બની રહી છે. ઔદ્યોગિક ક્ષેત્રે હરણફાળથી સમૃદ્ધ થયેલું ગુજરાત પણ સામાજિક સમાનતા બાબતે જોજનો દૂર છે. રાજ્યમાં રોજગારીની તકો ચોક્કસ વધી છે, પરંતુ અસ્પૃશ્યતામાં ઘટાડો થયો નથી. કેટલાંક ગામોમાં તો આઝાદી સમયે દલિતોની જે સ્થિતિ હતી તે આજેય જળવાઈ રહી હોય તેવું લાગી રહ્યું છે.